**Osnovna škola Ante Anđelinović, Sućuraj**

**Trg Park 5**

**Sućuraj**

KLASA: 602-02/20-01/04

URBROJ: 2128-28-01-20-3

Sućuraj, 25. svibnja 2020. godine

Na temelju članka 7. stavka 2. Zakona o radu (NN 93/14, 127/17 i 98/19) ravnateljica Osnovne škole Ante Anđelinović, Sućuraj donosi

**O D L U K U**

**o načinu izvođenja nastave i obavljanju redovnog rada škole**

I.

Ovom Odlukom se, u uvjetima proglašene epidemije na području Republike Hrvatske,

uređuje način izvođenja nastave u Osnovnoj školi Ante Anđelinović, Sućuraj, kao i obavljanje redovnog rada škole.

II.

Za učenike razredne nastave od I. - IV. razreda u Osnovnoj školi Ante Anđelinović, Sućuraj, nastava će se provoditi standardno.

III.

Za učenike V. - VIII. razreda nastava se organizira kao nastava na daljinu.

IV.

Radnici koji obavljaju poslove učitelja razredne nastave redovan rad će obavljati u prostorijama škole u skladu s nalogom ravnatelja kao poslodavca koji je dužan organizirati rad školske ustanove u suradnji s Ministarstvom znanosti i obrazovanja na način da se nesmetano odvija nastava.

V.

(1) Učitelji predmetne nastave od 5. do 8. razreda nastavljaju obavljati rad od kuće kao nastavu na daljinu.

(2) Učitelji predmetne nastave koji rade u razrednoj nastavi od 1. do 4. razreda (učitelji engleskoga jezika i vjeronauka) te učitelji predmetne nastave koji rade u razrednoj nastavi 4. razreda (učitelji talijanskoga jezika i glazbene kulture) redovan rad će obavljati u prostorijama škole u skladu s nalogom ravnatelja kao poslodavca koji je dužan organizirati rad školske ustanove u suradnji s Ministarstvom znanosti i obrazovanja na način da se nesmetano odvija nastava.

VI.

Administrativno osoblje (tajnik i voditeljica računovodstva ) te pomoćno - tehničko osoblje (spremač i spremačica) redovan rad će obavljati u prostorijama škole.

VII.

Ravnatelj i ostali radnici škole dužni su pridržavati se Uputa Hrvatskog zavoda za javno zdravstvo za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanja djece rane i predškolske dobi te učenika koji pohađaju razrednu nastavu od 29. travnja 2020. godine te Preporuka Ministarstva znanosti i obrazovanja za organizaciju rada u razrednoj nastavi i uputa za vrednovanje i ocjenjivanje u mješovitom modelu nastave od 30. travnja 2020. godine.

VIII.

Stupanjem na snagu ove Odluke prestaje važiti Odluka o načinu izvođenja nastave i obavljanju redovnog rada škole KLASA: 602-02/20-01/04 URBROJ: 2128-28-01-20-2 od 11. svibnja 2020.godine

IX

Ova Odluka stupa na snagu danom donošenja i primjenjuje se do opoziva ili do kraja nastavne godine. Ova Odluka objavljuje na oglasnoj ploči i mrežnim stranicama Škole.

Ravnateljica:

Tina Mihaljević, prof.